**ПРЕГЛЕД ОДРЕДАБА ЗАКОНА О ОБЛИГАЦИОНИМ ОДНОСИМА КОЈЕ СЕ МЕЊАЈУ, ОДНОСНО ДОПУЊУЈУ**

**Дозвола и одобрење**

Члан 29.

(1) Кад је за закључење уговора потребна сагласност трећег лица, ова сагласност може бити дата пре закључења уговора, као дозвола, или после његовог закључења, као одобрење, ако законом није прописано што друго.  
 (2) Дозвола, односно одобрење морају бити дати у облику прописаном за уговоре за чије се закључење дају.

(3) АЛИ, КАД СЕ сагласност даје за закључење уговора за који је прописан облик јавно потврђене (солемнизоване) исправе или јавнобележничког записа, довољно је да потпис даваоца сагласности буде оверен.

**Посебна форма пуномоћја**

~~Члан 90.~~

~~Форма прописана законом за неки уговор или који други правни посао важи и за пуномоћје за закључење тог уговора, односно за предузимање тог посла.~~

ЧЛАН 90.

(1) ФОРМА ПРОПИСАНА ЗАКОНОМ ЗА НЕКИ УГОВОР ИЛИ КОЈИ ДРУГИ ПРАВНИ ПОСАО ВАЖИ И ЗА ПУНОМОЋЈЕ ЗА ЗАКЉУЧЕЊЕ ТОГ УГОВОРА, ОДНОСНО ЗА ПРЕДУЗИМАЊЕ ТОГ ПОСЛА.

(2) АЛИ, КАД се пуномоћје даје за закључење уговора или предузимање КОЈЕГ другог правног посла за који је прописан облик јавно потврђене (солемнизоване) исправе или јавнобележничког записа, довољно је да потпис властодавца буде оверен.

**Форма продаје непокретности**

~~Члан 455.~~

~~Уговор о продаји непокретних ствари мора бити закључен у писменој форми, под претњом ништавости.~~

ЧЛАН 455.

Уговор о продаји непокретних ствари мора бити закључен у форми ПРОПИСАНОЈ посебним законОМ који уређујЕ промет непокретности, под претњом ништавости.